Diari Oficial de la Generalitat Valenciana


Sumari del DOGV 7967, del 27-01-2017 (2017/444)

RESOLUCIÓ de 5 de gener de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 73/16-AIA Sollana.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7967

Data del DOGV
:   27-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/444


Data del document
:   05-01-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 5 de gener de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 73/16-AIA Sollana. [2017/444]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 73/16-AIA Sollana.  
  
«Declaració d'impacte ambiental  
Expedient: 73/7345-BMZ.  
Títol: Centre CAT de tractament de vehicles a final de la seua vida útil.  
Promotor: Automecánica Luibal, SL.  
Autoritat substantiva: Ajuntament de Sollana.  
Localització: c/ Suècia, nau 2h, polígon industrial «Els Olivarons», del terme municipal de Sollana (València).  
  
Descripció del projecte  
L'objecte del present projecte és la sol·licitud de la llicència ambiental d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, per a un centre CAT de tractament de vehicles a final de la seua vida útil.  
S'emet un informe favorable i queda acreditada la compatibilitat de l'activitat projectada amb el planejament urbanístic.  
La superfície total de la parcel·la és de 2.265 m², que es distribueixen en les zones següents:  
- Nau industrial on es realitza la descontaminació, emmagatzematge de peces de recanvi i compravenda de peces, amb una superfície de 868,83 m².  
- Caseta per a emmagatzematge de residus perillosos (d'ara en avant, RP), es destina una superfície de 12 m² (aquesta és la proposta inicial, després de les mesures correctores els RP s'arreplegaran en l'interior de la nau, en una zona amb una superfície de 74,6 m²).  
- Zona descoberta per a emmagatzematge de pneumàtics en contenidors tancats, la superfície és de 24 m².  
- Zona descoberta per a emmagatzematge temporal de vehicles, amb una superfície de 152,93 m².  
- Zona descoberta per a emmagatzematge temporal de vehicles descontaminats, amb una superfície de 226,80 m².  
Descripció del procés productiu  
L'activitat que s'hi ha de desenvolupar consisteix en l'execució d'operacions de recepció, emmagatzematge temporal, descontaminació i desmuntatge de vehicles al final de la seua vida útil.  
Una vegada descontaminat el vehicle es procedirà a la comercialització de les peces que estiguen en bon estat.  
Les substàncies contaminants retirades dels vehicles, una vegada emmagatzemades de forma separada, s'envasaran i etiquetaran adequadament en depòsits per a la seu arreplega posterior en magatzem específic, fins a la retirada per gestor autoritzat.  
Posteriorment en la zona de desmuntatge, es procedirà a retirar dels vehicles el material que puga ser reutilitzat com el coure, alumini, vidre, components plàstics (?).  
Si algun material no pot ser reutilitzat serà retirat per gestor autoritzat.  
Els vehicles descontaminats desmuntats i emmagatzemats a l'exterior, estaran a l'espera de ser retirats periòdicament per gestor autoritzat.  
Quant a l'equip necessari per a l'exercici de l'activitat, es disposarà de:  
- Un elevador de vehicles.  
- Carretó elevador.  
- Xicotet material.  
- Compressor portàtil.  
Adequació de la parcel·la segons projecte  
L'activitat s'ubica en un polígon industrial totalment urbanitzat el qual està dotat de les infraestructures necessàries perquè l'activitat s'hi puga desenvolupar.  
L'aigua procedeix de la xarxa municipal i el seu ús està destinat als serveis sanitaris i neteja de la instal·lació.  
Les aigües residuals que no siguen susceptibles de depurar seran abocades a la xarxa de clavegueram.  
Les aigües pluvials de la parcel·la, seran arreplegades per mitjà d'una reixeta situada en l'exterior de la nau, abocarà en la xarxa de sanejament municipal després de passar pel separador de greixos i hidrocarburs.  
Tant la zona exterior per a l'emmagatzematge temporal de vehicles com la zona d'emmagatzematge de vehicles descontaminats, tenen una solera d'asfalt, reixetes d'arreplega de possibles vessaments accidentals i separador d'hidrocarburs.  
La zona destinada a la descontaminació i desmuntatge de vehicles s'ubicarà en l'interior de la nau, amb solera de formigó impermeabilitzada tractada amb pintura epoxi i reixetes d'arreplega de possibles vessaments accidentals amb arqueta cega.  
Els residus sòlids urbans seran depositats en els contenidors del polígon industrial.  
Es disposarà d'un tancament opac amb malla de color verda d'alçària 2 metres en tot el perímetre.  
Els vehicles no s'arreplegaren a més de tres alçàries, en prestatgeries metàl·liques de forma temporal, de tal manera que la tanca impedisca la seua visibilitat.  
Tipologia de residus admesos  
La codificació dels residus per als quals se sol·licita l'autorització administrativa corresponent d'emmagatzematge temporal, segons la Decisió de la Comissió de 18 de desembre de 2014, per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
Residus perillosos  
Líquids de transmissió i altres olis hidràulics, olis del motor i de la caixa del canvi: 130110\*, 130111\*, 130112\*, 130205\*, 130206\*, 130207\*, 130208\*, 130899\*.  
Combustibles: 130701\* 130702\*.  
Absorbents contaminats: 150202\*.  
Bateries de plom: 160601\*.  
Líquid de frens: 160113\*.  
Anticongelants que contenen substàncies perilloses: 160114\*.  
Filtres d'oli: 160107\*.  
Components amb mercuri: 160108\*.  
Condensadors de PCB/PCT: 160109\*.  
Sistemes «coixins de seguretat»: 160110\*.  
Sabates de fre amb amiant: 160111\*.  
Fluids del sistema d'aire condicionat: 160504\*.  
Components i materials que, de conformitat amb l'annex II del Reial Decret 1383/2002, de 20 de desembre, continguen plom, mercuri, cadmi i/o crom hexavalent (bateries de niquel-cadmi): 160121\*, 160602\*.  
Residus no perillosos  
Pneumàtics al final de la seua vida útil: 160103.  
Metalls no ferris: 160118.  
Components no especificats en una altra categoria: 160122.  
Plàstic: 160119.  
Vidre: 160120.  
Els residus generats s'entregaran a gestor autoritzat.  
  
Tramitació administrativa  
Amb data 27 de maig de 2016, va tindre entrada en el Servei d'Avaluació d'Impacte Ambiental, escrit de l'Ajuntament de Sollana, de l'expedient de sol·licitud de llicència ambiental per a l'activitat «centre CAT de tractament de vehicles a final de la seua vida útil», situada al C/ Suècia, nau 2h, polígon industrial «Els Olivarons», del terme municipal de Sollana (València), a fi d'obtindre la preceptiva declaració d'impacte ambiental, en compliment del que disposa l'article 57 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana.  
L'expedient consta de: projecte de llicència ambiental, estudi d'impacte ambiental, document de síntesi, certificat de compatibilitat urbanística i diligència sobre la informació pública.  
El 29 de juny de 2016, des del Servei d'Avaluació d'Impacte Ambiental es realitza consulta al Servei d'Ordenació del Territori, per estar l'activitat afectada pel risc d'inundació 6, segons el vigent pla d'acció territorial de caràcter sectorial sobre el risc d'inundació de la Comunitat Valenciana (PATRICOVA), i sol·licita informe sobre la compatibilitat de l'activitat amb aquest risc.  
El 21 de juliol de 2016, es registra en el Servei d'Avaluació d'Impacte Ambiental, l'informe remés pel Servei d'Ordenació del Territori, el qual indica que aquesta activitat es troba afectada per risc d'inundació i és parcialment incompatible amb les determinacions normatives del pla d'acció territorial de caràcter sectorial sobre prevenció del risc d'inundació de la Comunitat Valenciana, per la qual cosa haurà de justificar-se el compliment de l'article 20 de la normativa del pla esmentat.  
  
El 15 de setembre de 2016, des del Servei d'Avaluació d'Impacte Ambiental es requereix documentació a l'Ajuntament de Sollana, perquè s'esmene les deficiències en relació amb el risc d'inundabilitat.  
  
El 4 de novembre de 2016, es registra en la Direcció General de Medi Natural i d'Avaluació Ambiental, la documentació remesa per l'Ajuntament de Sollana.  
El tràmit d'informació pública del projecte i estudi d'impacte ambiental es va dur a terme per mitjà de la inserció del corresponent anunci en el BOP núm. 39, amb data 26 de febrer de 2016, en la diligència remesa per part de l'Ajuntament de Sollana s'especifica que no s'han presentat al·legacions, i es dóna per vàlida aquesta diligència ja que coincideix la publicació en el tauler d'anuncis amb la publicació en el BOP, per un període de 30 dies.  
  
Consideracions ambientals  
Les principals afeccions associades a l'activitat seran les següents:  
Quant a la generació d'emissions  
En els CAT en les operacions de descontaminació dels vehicles, es generen residus perillosos, com ara els gasos fluorats dels sistemes d'aire condicionat, que han de ser considerats en els possibles efectes i per tant en el disseny de les mesures preventives i correctores específiques per a la seua correcta gestió.  
El projecte proposa com a mesura correctora per al control d'emissions no alliberar gasos dels equips d'aire condicionat a l'atmosfera, la recuperació dels quals es realitzarà per mitjà d'equips d'emmagatzematge a pressió, i amb espais ventilats.  
Entenem que s'extrau l'equip que conté aquests gasos.  
Quant a la producció de sorolls i vibracions.  
Les principals fonts de soroll són:  
- Moviment de vehicles (càrrega/descàrrega).  
- Ús de maquinària.  
Les mesures preventives i correctores proposta en l'estudi són les següents.  
1. L'activitat es realitzarà en horari diürn.  
2. L'estudi acústic presentat conclou que els nivells de soroll transmés a l'exterior compleixen la normativa de soroll vigent, i en cap moment sobrepassen els valors màxims establits, ja que l'atenuació acústica dels elements delimitadors i dels materials de l'activitat resulten suficients per a garantir un nivell d'emissió per davall dels límits màxims establits en la legislació vigent.  
  
Quant a les vibracions es proposa que la maquinària s'ubicarà separada de murs i pilars i situada sobre coixinets antivibratoris.  
Quant a l'afecció al sòl i a les aigües.  
Els impactes que l'activitat pot produir en el sòl deriva d'un possible abocament accidental en les operacions de descontaminació de vehicles al final de la seua vida útil i emmagatzematge de residus perillosos líquids, per a evitar-los o corregir-los es proposa les mesures correctores següents:  
- Les zones de recepció i descontaminació estaran davall coberta amb solera de formigó, la solera de la zona de descontaminació estarà tractada amb pintura epoxi.  
- Davant dels possibles vessaments accidentals al sòl es disposarà de safates antigoteig, utilització de sistemes de contenció com tancs de retenció.  
- En la zona de descontaminació es disposarà de producte neutralitzador d'àcids tipus bicarbonat sòdic i la zona d'emmagatzematge de RP es disposarà de substàncies absorbents tipus sepiolita o semblant.  
- Les aigües pluvials de la parcel·la seran arreplegades i conduïdes fins al separador d'hidrocarburs, abans de ser abocades a la xarxa de clavegueram.  
Quant al risc d'inundació es proposa fer les actuacions següents:  
  
La parcel·la es troba en un polígon industrial amb pla parcial en el qual es va considerar el risc d'inundació i es va elevar la cota de calçada.  
Atenent les consideracions efectuades en relació amb el risc d'inundabilitat, el promotor indica que modifica el projecte en el sentit següent:  
L'emmagatzematge de residus perillosos s'ubicarà en una zona diferent de la inicialment establida en la documentació aportada, es trasllada a l'interior de la nau industrial, en concret a una zona la superfície de la qual és de 74,6 m² amb menor calat, i els residus s'emmagatzemaran a una alçària mínima de 0,8 metres.  
Els depòsits d'arreplega de residus perillosos seran estancs.  
El període màxim d'emmagatzematge dels residus perillosos serà de sis mesos i seran retirats per gestor autoritzat.  
Els vehicles a l'espera de ser descontaminats s'emmagatzemaran en una zona que no invadisca la zona de calat.  
Quant al programa de vigilància ambiental, es proposa un control semestral de procediments d'acceptació de residus, i entrada/eixida de residus, control diari de possibles fugues.  
  
Consideracions jurídiques  
1. El projecte examinat constitueix, segons el que preveu l'apartat 6.c., annex I, del Decret 162/1990, de 15 d'octubre, del Consell de la Generalitat, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del seu reglament.  
2. En l'expedient s'han observat els tràmits previstos en la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Tot això, sense perjudici de les autoritzacions que calga obtindre d'altres organismes, de conformitat amb la normativa sectorial que siga aplicable.  
Per tot això, fent ús de les facultats que tinc legalment atribuïdes, formule la següent:  
  
Resolució  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, l'activitat de «centre CAT de tractament de vehicles a final de la seua vida útil», promoguda per Automecánica Luibal, SL, ubicada al C/ Suècia, nau 2h, polígon industrial «Els Olivarons», del terme municipal de Sollana (València), sempre que es desenvolupe d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
  
1. Els residus admesos en l'activitat seran els mencionats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. En el cas que es realitze el procés de recuperació de gasos fluorats dels sistemes d'aire condicionat instal·lats en els vehicles es requereix:  
  
2.1. El personal que realitze aquesta activitat, haurà de disposar d'un certificat d'haver realitzat un curs de formació amb els continguts establits en l'annex del Reglament (CE) núm. 307/2008 de la Comissió. Aquest certificat haurà sigut expedit per algun dels centres formatius i avaluadors establits en l'article 8 del Reial Decret 795/2010, pel qual es regula la comercialització i manipulació de gasos fluorats i equips basats en aquests, així com la certificació dels professionals que els utilitzen.  
2.2. L'extracció dels fluids refrigerants es realitzarà de forma controlada, utilitzant els equips específics per a això.  
3. En relació amb la zona d'emmagatzematge de residus perillosos, els RP líquids disposaran de tancs de retenció davant d'un possible vessament o abocament accidental.  
4. La reixeta i l'arqueta estanca del sistema d'arreplega de vessaments de la zona de descontaminació de vehicles i la zona exterior, es mantindrà neta i el depòsit inferior es buidarà amb una freqüència suficient per a garantir que no es produiran vessaments.  
5. A fi d'una adequada evacuació i tractament de les aigües residuals generades en el normal exercici de l'activitat, es connectarà a la xarxa de clavegueram del polígon. Les instal·lacions i els paràmetres de qualitat de l'aigua d'abocament s'ajustaran a l'ordenança d'abocament de l'Entitat Pública de Sanejament d'Aigües Residuals o, en cas de ser més restrictiva, a l'ordenança municipal d'abocaments de l'Ajuntament de Sollana. Si és necessari s'aplicaran els tractaments previs pertinents per a complir els límits que en aquestes s'establisquen.  
6. Es portarà un registre documentat del programa de vigilància ambiental als efectes d'acreditar l'execució i adopció de les mesures preventives i correctores proposades i la comprovació de la seua eficàcia. Aquest registre documentat inclourà a més tota la documentació acreditativa relativa a accidents, fugues o vessaments, la seua arreplega i gestió posterior. La documentació del programa de vigilància ambiental estarà a disposició de les autoritats competents.  
7. Qualsevol modificació o ampliació del projecte presentat, o la detecció de qualsevol impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra la present resolució, per ser una acte de tràmit, no es pot interposar cap recurs; sense perjudici que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'avaluació ambiental.  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 16 de novembre de 2016.- El director general de Medi Natural i d'Avaluació Ambiental: Antoni Marzo i Pastor.»  
  
València, 5 de gener de 2017.- El director general de Medi Natural i d'Avaluació Ambiental: Antoni Marzo i Pastor.